सो क्षेत्रमा वाम गठबन्धनबाट प्रतिनिधिसभा सदस्यका लागि एमालेका स्थायी कमिटी सदस्य तथा पूर्वअर्थमन्त्री सुरेन्द्र पाण्डे र कांग्रेसबाट राजेन्द्र बुर्लाकाटी चुनावी मैदानमा छन् । गोलेले माओवादीबाट विद्रोह गरेर स्वतन्त्ररुपमा उम्मेदवारी दिएका कारण उनको उम्मेदवारीले सुरेन्द्र पाण्डेलाई केही असर गर्ने आकलन गर्न थालिएको छ । गोलेले सोमबार खैरहनीमा पत्रकार सम्मेलनको आयोजना गरी पार्टीले हरेक निर्वाचनको बेला आफूलाई उपेक्षा गरेका कारण पार्टीबाट विद्रोह गरेर स्वतन्त्ररुपमा उम्मेदवारी दिएको बताए ।
